גיל ברק (שדרן)

גיל ברק (נולד ב-27 בדצמבר 1973) הוא שדרן, עיתונאי ספורט ופובליציסט אמריקאי-ישראלי העובד בערוץ הספורט (מאז 1999).

בעברו היה כדורסלן מכללות. גובהו 1.88 מ' ועיקר התעסקותו הוא כדורסל אמריקאי וליגת ה-NBA.

ביוגרפיה
ברק למד בתיכון בליך ברמת גן בין 1987 ל-1991 במגמות היסטוריה, אמנות וחינוך גופני והיה כדורסלן במסגרת התיכון (אליו הגיע לדבריו בגלל גיבור ילדותו, דורון ג'מצ'י) והכיר את אשתו בכיתה בה למד.

לאחר מכן, למד לתואר ראשון בתקשורת, קולנוע וטלוויזיה באוניברסיטת קליפורניה בסן דייגו, והיה חלק מקבוצת הכדורסל של המוסד ששיחקה אז בדיוויז'ן 3 של ה-NCAA, אך כמעט ולא זכה לדקות משחק. לאחר שסיים את לימודיו בארצות הברית פרש מכדורסל ושב לישראל ולמד תואר שני בתקשורת פוליטית באוניברסיטת תל אביב.

בשנת הלימודים 2000/2001 לימד בתיכון בליך במשך שנה כמורה לקולנוע ותקשורת.

בינואר 2013 מונה ברק ביחד עם דניאל זילברשטיין למחליפו של עפר שלח, שהצטרף למפלגת "יש עתיד", בהגשת התוכנית "חמישיות".

ברק הוא קרוב משפחה של שימי ריגר. אב לארבעה.

קישורים חיצוניים

הערות שוליים 

בוגרי תיכון בליך
כדורסלנים ישראלים
כדורסלנים ישראלים בליגת המכללות בארצות הברית
עיתונאים ישראלים
עיתונאים אמריקאים
בוגרי אוניברסיטת תל אביב
סגל ערוץ הספורט
בוגרי אוניברסיטת קליפורניה בסן דייגו
שדרני ספורט ישראלים
מנחי טלוויזיה ישראלים
רמת גן: כדורסלנים
משתתפי נינג'ה ישראל V.I.P
ישראלים שנולדו ב-1973